Akademía Selfoss Körfu og FSu vekur athygli hæfileikaríkra íslenskra og erlendra leikmanna 27. ágúst , 2019 Chris Caird , aðalþjálfari Selfoss Körfu , og Rui Crotes , aðstoðarþjálfari , fara yfir málin . Mynd : Dagskráin / BRV Selfoss Karfa hefur í sumar lagt áherslu á þróun yngri leikmanna fyrir komandi átök í 1. deildinni í vetur , og þar með endurvekja megináherslur körfuboltaakademíu félagsins við FSu . Það stefnir í veglega áskorun fyrir unga leikmenn drengja - og unglingaflokks að vinna sér sæti í meistaraflokksliði Selfoss . Meirihlutinn af þessum leikmönnum kemur til með að æfa í körfuboltaakademíunni , ásamt því að stunda nám við skólann . Við tókum Chris Caird , þjálfara akademíunnar , í spjall til að fara yfir starfsemi akademíunnar . Hvernig virkar akademían ? „ Akademían er áfangi innan Fjölbrautaskóla Suðurlands . Leikmenn æfa 4 sinnum í viku þar sem hver tími er 55 mín . Æfingarnar skiptast í upphitunarteygjur , bolta - og skotæfingar ásamt því að ég og aðstoðarþjálfarinn minn , Rui Costa , förum yfir aðstæður sem leikmenn lenda í í leikjum . Einnig hafa leikmenn möguleika á styrktar-æfingum tvisvar í viku fyrir skóla . “ Hverjar eru megináherslur akademíunnar ? „ Okkar megináhersla er að vinna að þróun leikmanna innan akademíunnar til að hjálpa þeim að ná markmiðum sínum í körfubolta . Við förum í grunnatriði körfuboltans þar sem leikmenn fá þjálfun í leikhæfni og atvikum sem þeir kunnu að lenda í í leikjum . Ef við náum að vinna í þessum hlutum og hjálpa leikmönnum með körfuboltagreind sína , þá eru þeir komnir skrefi lengra en aðrir leikmenn . “ Getur hver sem er skráð sig í akademíuna ? „ Já , allir sem hafa löngun til að æfa og bæta sig sem körfuboltaleikmaður geta skráð sig og æft undir skilyrðum akademíunnar . Í akademíunni eru ekki bara leikmenn frá Selfossi heldur líka frá bæjarfélögum í nágrenninu og landinu öllu , reyndar líka erlendis frá . Þetta gefur okkur mjög breiðan hóp hæfileikaríkra einstaklinga sem leiðir til mikillar samkeppni á æfingum og gefur okkur tækifæri til að skipta hópnum upp eftir getu , þannig að allir fái æfingar við sitt hæfi . “ Er spilað undir merkjum akademíunnar ? „ Já , við erum með drengjaflokkslið ( undir 18 ára ) sem samanstendur af bestu leikmönnum akademíunnar . Á komandi tímabili mun Rui Costa sjá um þjálfun þess liðs . Einnig erum við með unglingaflokkslið ( undir 20 ára ) sem verður samblanda af leikmönnum frá Selfossi , Hamri og Hrunamönnum . Ég mun sjálfur þjálfa og stjórna því liði . “ ViÐ verðum með ungt lið og mörg ný andlit , þar sem þrír fjórðu af liðinu skipa leikmenn undir 20 ára . Er áhugi frá erlendum leikmönnum að æfa í akademíunni ? „ Já , við verðum með þrjá erlenda stráka sem bætast við hópinn á þessari önn . Þeir hafa allir spilað með yngri landsliðum síns lands og koma líka til með að bætast við í hópinn hjá meistaraflokki Selfossliðsins . Í framtíðinni vonumst við til að fá fleiri hæfileikaríka leikmenn , sem og Íslendinga , til að halda áfram að bæta ofan á þá vinnu sem við höfum lagt á okkur undanfarið ár ; að sjá heildarmyndina og möguleika að fara langt í körfubolta ef þeir hafa rétta leiðsögn . Það er mjög spennandi að ungir leikmenn , hvaðanæva að úr Evrópu , taki eftir getu okkar til að þróa næstu kynslóð leikmanna og velji akademíuna okkar . “ Hvaða breytingar hafa orðið á akademíunni síðustu ár ? „ Við höfum breytt uppbyggingu hennar , vinnubrögðum þjálfara og hvernig henni er stjórnað . Við höfum lagt meiri áherslu á ákveðna þætti körfuboltans , bæði utan og innan vallar með það að leiðarljósi að búa til heilsteyptari leikmenn . Einnig með komu erlendra leikmanna myndast meiri samkeppni meðal leikmanna á æfingum ásamt öðruvísi leikstíl . “ Sérðu fyrir þér meistaraflokkinn fara langt á komandi tímabili ? „ Það er of snemmt að segja , við verðum með ungt lið og mörg ný andlit , þar sem þrír fjórðu af liðinu eru leikmenn undir 20 ára . Staðreyndin er sú að 1. deildin er orðin mun sterkari en hún var þar sem mörg lið eru með marga erlenda leikmenn með mikla reynslu . En þetta tímabil verður spennandi fyrir mig sem þjálfara því ég veit að við munum sjá leikmennina og liðið þroskast eftir því sem líður á tímabilið , en það sáum við einmitt líka gerast á síðasta tímabili . Við munum þurfa tíma til að byggja upp liðsheild innan sem og utan vallar . Komandi tímabil verður klárlega mikil áskorun en við erum með góða blöndu af ungum leikmönnum sem koma inn í hóp heimastráka sem hafa meiri reynslu . “